Here is a page extracted from Wikipedia that may contain CSS, HTML, and a lot of unformatted text.

Title: Upupidae
Content: As upupidas (scientificament, en latín, Upupidae (LEACH, 1820)) son una familia d'aus adintro d'a orden Bucerotiformes, con un solo chenero clasificau: Upupa.

Descripción 

As aus upupidas son paixaros de mida mediana, d'entre 25 y 30 centimetros de largaria, anque una especie extincta (Upupa antaios) podeba pasar d'istas dimensions d'alcuerdo con o solo eixemplar descrito. Capables de volar, o fan batendo as alas y zarrando-las contino, a intervalos.

As alas son pobres, redondas y a coda quadrada. Tienen una cresta de plumas que esturrufan y acochan como quieren. O plumache ye pardo-anaranchau u gris-vinacio, con a tripa clara y rayas negras y blancas en as alas y a coda.

O pico ye largo y curvo, y lo emplegan pa atrapar as suyas presas (insectos -especialment escarabachos-, invertebraus y tamién vertebraus chicos como ranas y engardaixinas).

Fan o niedo isolau, en o forau de bel tranco u entre as piedras d'un muro.

Referencias

Vinclos externos =

Familias d'organismos monochenericas
Bucerotiformes
Familias d'aus